User:Delkomiko/sandbox

Никола Тодороски е актер, стенд ап комичар, сценарист, охриѓанец, син на Димитриј и Даница. Шегаџија од мал. Кога се родил (01.10.1983 vo 21.30) и го донесле прв пат кај мајка му, си помислила дека е без една нога. Лошо била свиткана во коленото кога го повивале. Кога мајка му го отповила видела дека се две, ама едната била до колено во го**а. Веројатно тоа е супер позиција за развој како стенд ап комичар. Хуморот и иронијата е семејна традиција. Во семејството нема никој што се занимава со уметност. Најблиската поткрепа, во однос на театар-филм, му ја дал тетин му кога Никола бил мал. Го викал ДРАКУЛА зошто млечните заби му биле скапани од кариес. Омилено мезе му се плашици.

Никола е еден од иницијаторите за формирање на професионален театар во Охрид. Досега учествувал во 15 театарски проекти. Настапувал на многу меѓународни театарски фестивали меѓу кои и Експонто-Љубљана каде има освоено награда од публиката за претставите “Валкани Приказни“ и “Граница“. Покрај театарот бил дел и од едни од најпопуларните тв серии во Македонија како “ШТАБ“, “Македонски Народни Приказни“, “Македонски Стари Приказни“. Креатор е на една од првите веб комедии во Македонија-Идиотека која се базира на стенд ап хумор.

Негова најнова страст е СТЕНД АП комедијата. Заедно со други колеги го промовираат овој нов стил на изведба и изразување во Македонија. Материјалот со кој настапува се состои од теми кои се лично сврзани со Никола и секако блиски до публиката. Појдовната точка е “можеш да се смееш на се, без разлика колку брутално или тешко е нештото. Така доаѓаме до ослободување.“

Моментално настапува по клубови низ цела Македонија, Словенија, Србија, Бугарија со неговиот оригинален материјал “ИДИОТЕКА“.